Joud Saleh kom til Danmark for bare seks uger siden. Hun kommer fra Syrien og er flygtet til Danmark sammen med sin mor, far og lillesøster. Hun imponerer i den såkaldte modtageklasse på Skolegades Skole, for hun taler så godt som flydende dansk allerede. Selv forklarer hun, at hun læser dansk fire timer hjemme hver dag - og så ser hun en masse dansk tv. På spørgsmålet om hvordan det kan være, at hun er blevet så god til dansk så hurtigt, svarer hun, at hun lærer ved at se DR Ramasjang og DR Ultra. Navneord eller udsagnsord? Det har Joud helt styr på.
Joud Saleh taler så godt som flydende dansk efter seks uger